Kristian X (Daniya patshası)

Kristian X (; Christian Carl Frederik Albert Alexander Vilhelm; 1870-jıl 26-sentyabr, Sharlottenlunn, Gentofte, Daniya — 1947-jıl 20-aprel, Amalienborg, Kopengagen, Daniya) — 1912-jıl 14-maydan Daniya patshası hám 1918-jıl-1 dekabrden 1944-jıl-17 iyunǵa shekem Islandiya patshası. Prussiya general-polkovnigı hám shved generalı, Norvegiya, Shveciya, Britaniya (1920-jıl 29-noyabr) hám Germaniya admiralları (1913-jıl 24-fevral) ataǵına iye bolǵan.

 Biografiyası 
Kristian 1870-jıl 26-sentyabrde Kopengagen qasındaǵı Sharlottenlunn qorǵanında Frederik VIII hám Loviza Shved shańaraǵında tuwılǵan.

Ol Daniyada tuwılǵan birinshi Glyuksburg edi. Áskeriy tálim alǵan. Shveciya general-mayori (1912-jıl 15-may), Shveciya, Norvegiya hám Germaniya admiralı (1913-jıl 24-fevral ), Britaniya admiralı (1920-jıl 29-noyabr), Prussiya general-polkovnigı ataqlarına iye bolǵan. 1906-jıldan shahzada hám mámleket keńesi aǵzası. 1912-jılda Daniya taxttın miyras etip aldı.

1920-jılda referendum ótkerildi, onıń nátiyjelerine kóre Arqa Shlezvig hám Oraylıq Shlezvig bólegi Daniya quramına qaytarıldı. Kristian X nıń pútkil Oraylıq Shlezvigtı qaytarıwǵa urınıwı ishki siyasiy krizisqa alıp keldi, bul bolsa Daniya monarxiyasınıń (Evropadaǵı eń áyyemgi) bar ekenligin qáwip astına qoydı. 1940-jıl aprel ayında Daniya basıp alınǵannan keyin, patsha mámlekette qaldı hám Daniyalıqlardıń ruwxıy qarsılıǵınıń ramzi boldı. 1942-jılda úy arestine alınǵan.

Kristian X Daniya xanzadası Dagmara (Rossiya imperatrixası Mariya Fyodorovna) nıń jiyenı hám Nikolay II nıń tuwısqan aǵalarınıń balaları edi. Onıń úkesi shahzada Karl Hokon VII ataǵı astında Norvegiya patshası boldı.

 Derekler